CELEX: 62020TN0645
Language: bg
Date: 2020-10-23 00:00:00
Title: Дело T-645/20: Жалба, подадена на 23 октомври 2020 г. — NC и др./Парламент и Съвет

11.1.2021   
            
            
               BG
            
            
               Официален вестник на Европейския съюз
            
            
               C 9/26
            
         
      Жалба, подадена на 23 октомври 2020 г. — NC и др./Парламент и Съвет
      (Дело T-645/20)
      (2021/C 9/38)
      Език на производството: английски
      
         Страни
      
      
         Жалбоподатели: NC, ND, NE, NF, Uniunea Naţională a Transportatorilor Rutieri din România (UNTRR) (Букурещ, Румъния) (представител: R. Martens, lawyer)
      
         Ответници: Европейски парламент и Съвет на Европейския съюз
      
         Искания
      
      Жалбоподателите молят Общия съд:
      
                  —
               
               
                  да отмени частично член 1, параграф 3 от Регламент (ЕС) 2020/1055 на Европейския парламент и на Съвета от 15 юли 2020 година за изменение на регламенти (ЕО) № 1071/2009, (ЕО) № 1072/2009 и (ЕС) № 1024/2012 с оглед на адаптирането им към развитието в сектора на автомобилния транспорт,
               
            
                  —
               
               
                  да осъди ответниците да заплатят съдебните разноски.
               
            
         Основания и основни доводи
      
      Жалбоподателите изтъкват пет основания в подкрепа на жалбата.
      
                  1.
               
               
                  Първо основание: нарушение на член 2, член 4, параграф 2 и член 9 ДЕС, на членове 18 и 95 ДФЕС, на член 21 от Хартата на основните права на Европейския съюз и принципите на равенство и недискриминация като общи принципи на правото на Съюза във връзка с член 5, параграф 4 ДЕС и принципа на пропорционалност като общ принцип на правото на Съюза, поради наличие на фактическа и непряка дискриминация.
               
            
                  2.
               
               
                  Второ основание: нарушение на членове 26, 49 и 56 ДФЕС, на член 16 и член 52, параграф 1 от Хартата на основните права на Европейския съюз във връзка с член 5, параграф 4 ДЕС и принципа на пропорционалност като общ принцип на правото на Съюза, поради незаконно ограничаване на свободата на предоставяне на услуги, свободата на установяване и свободата на стопанска инициатива.
               
            
                  3.
               
               
                  Трето основание: нарушение на член 3, параграф 3 ДЕС, на членове 11 и 191 ДФЕС и на член 37 от Хартата на основните права на Европейския съюз, поради нарушаване на изискванията за опазване, защита и подобряване на качеството на околната среда.
               
            
                  4.
               
               
                  Четвърто основание: нарушение на член 296, втора алинея ДФЕС, на член 5 от Протокол № 2 към ДФЕС, на Междуинституционалното споразумение за по-добро законотворчество и на изискването за мотивиране, поради непълнота на изложените мотиви и неизвършване на оценки на въздействието.
               
            
                  5.
               
               
                  Пето основание: нарушение на членове 91 и 94 ДФЕС във връзка с член 5, параграф 4 ДЕС и принципа на пропорционалност като общ принцип на правото на Съюза, поради сериозно засягане на жизненото равнище, нивото на заетост и икономическото положение.